**Nicolas Petan** (s. 22. maaliskuuta 1995 Delta, Brittiläinen Kolumbia, Kanada) on kanadalais-italialainen jääkiekkoilija, joka pelaa NHL-joukkue Minnesota Wildin organisaatiossa. Petan on pelipaikaltaan keskushyökkääjä, mutta hän osaa pelata myös laidassa. Petanin vahvuuksiin kuuluu pelintekeminen, luovuus ja vastustajien haastaminen. Hänen heikkouksiinsa kuuluu pieni koko ja voiman puute, mutta Petan korvaa puutteensa usein liikkuvuudellaan.

Ura
---

### Seuraura

Petan on North Shore Winter Clubin kasvatti. Hän toimi joukkueen kapteenina PCBHL-junioriliigassa kaudella 2009–2010, jonka jälkeen Portland Winterhawks varasi Petanin 16. pelaajana kesällä 2010. Hän pelasi kauden 2010–2011 vielä pääasiassa BCMML-liigan Greater Vancouver Canadiansissa, jonka paras pistemies ja syöttäjä Petan oli tehoilla 19+30=49. Hänet valittiin kauden päätteeksi liigan ensimmäiseen tähdistökentälliseen. Petan edusti kauden aikana myös Brittiläistä Kolumbiaa Kanadan talvikisoissa voittaen kultaa. Hän jakoi joukkueensa sisäisen syöttöpörssin voiton Evan Morrisonin ja Anthony Duclairin kanssa. Kausi 2011–2012 oli Petanille varsinainen tulokaskausi WHL:ssä ja hän teki 61 runkosarja- ja 22 playoff-ottelussa tehot 14+21=35. Petan eteni Winterhawksin kanssa aina WHL:n finaaleihin saakka, jotka vei kuitenkin Edmonton Oil Kings otteluvoitoin 4–3.

Kaudella 2011–2012 Petan voitti tehoilla 46+74=120 koko WHL:n syöttöpörssin ja jakoi pistepörssin voiton joukkuetoverinsa Brendan Leipsicin kanssa. Leipsic vei kuitenkin suuremman maalimääränsä turvin Bob Clarke Trophyn, kuten myös CHL Top Scorer Awardin. Petan voitti myös WHL:n tehotilaston lukemalla +68. Kevään 2013 pudotuspeleissä hän oli tehoilla 9+19=28 liigan paras syöttäjä ja sijoittui pistepörssissä toiseksi edellään vain Ty Rattie. Petan voitti kauden päätteeksi WHL:n mestaruuden, Ed Chynoweth Cupin ja valittiin liigan läntisen konferenssin ensimmäiseen tähdistökentälliseen. Winterhawks eteni myös Memorial Cupin finaaliin, jonka vei kuitenkin QMJHL-joukkue Halifax Mooseheads lukemin 4–6. Petan voitti turnauksen syöttöpörssin yhdeksällä syöttöpisteellään. Hän pelasi kauden aikana myös CHL Top Prospects Gamessa ja valittiin 17. maaliskuuta 2013 CHL:n viikon pelaajaksi.

Winnipeg Jets varasi Petanin toisella kierroksella 43. pelaajana NHL:n varaustilaisuudessa 2013. Hän teki saman vuoden joulukuussa kolmivuotisen tulokassopimuksen seuran kanssa. Petan nousi kaudella 2013–2014 Winterhawksin varakapteeniksi. Hän voitti jälleen tehoilla 35+78=113 WHL:n syöttöpörssin ja sijoittui pistepörssissä toiseksi edellään vain Spokane Chiefsin Mitch Holmberg. Petan eteni Winterhawksin kanssa WHL:n finaaleihin, mutta mestaruuden vei kuitenkin Edmonton Oil Kings otteluvoitoin 4–3. Hänet valittiin kauden päätteeksi liigan läntisen konferenssin ensimmäiseen tähdistökentälliseen. Kaudella 2014–2015 Petan nousi joukkueensa kapteeniksi. Hän oli Winterhawksin paras syöttäjä ja toiseksi paras pistemies Oliver Bjorkstrandin jälkeen. Petan sijoittui WHL:n pistepörssissä seitsemänneksi. Hän jakoi koko liigan kevään 2015 pudotuspelien pistepörssin voiton Kelowna Rocketsin Leon Draisaitlin kanssa. Petan valittiin kauden päätteeksi WHL:n itäisen konferenssin toiseen tähdistökentälliseen.

Petan on Portland Winterhawksin seurahistorian kaikkien aikojen runkosarjan viidenneksi paras pistemies tehtyään yhteensä 252 ottelussa tehot 110+248=358. Saldo on myös joukkueen paras 2000-luvulla.

Kauden 2015–2016 Petan aloitti suoraan Winnipeg Jetsin NHL-joukkueessa. Hän teki näin ollen NHL-debyyttinsä kauden avauskierroksella 8. lokakuuta 2015 vieraissa Boston Bruinsia vastaan, jolloin Petan sai jääaikaa tasan kymmenen minuuttia. Hän teki ottelussa myös NHL-uransa avausmaalin. Petan pelasi 14 ottelua tehden yhden maalin, kunnes hänet lähetettiin farmijoukkue Manitoba Mooseen, AHL:ään marraskuussa 2015.

Heinäkuussa 2021 Petan solmi yksivuotisen ja arvoltaan 750 000 dollarin sopimuksen Canucksin kanssa.

Heinäkuussa 2022 Petan teki kaksivuotisen ja kaksisuuntaisen sopimuksen Minnesota Wildin kanssa.

### Maajoukkueura

Petan pelasi alle 20-vuotiaiden MM-kilpailuissa vuosina 2014 ja 2015, joista jälkimmäinen turnaus päättyi maailmanmestaruuteen. Hän jakoi koko vuoden 2015 turnauksen pistepörssin voiton joukkuetovereidensa Sam Reinhartin ja Connor McDavidin kanssa tehoilla 4+7=11. Petan pelasi myös alle 18-vuotiaiden Ivan Hlinkan muistoturnauksessa vuonna 2012 voittaen kultaa. Hän edusti myös Canada Pacificin joukkuetta World U-17 Hockey Challengessa vuonna 2012.

Muuta
-----

Petanin isoveli Alex pelaa Michiganin teknillisen yliopiston joukkueessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Greater Vancouver Canadians | BCMML | 35 | 19 | 30 | 49 | 36 | 6 | 3 | 3 | 6 | 18 | Ykköstähdistö |
|  | Portland Winterhawks | WHL | 3 | 0 | 1 | 1 | 0 | 7 | 0 | 0 | 0 | 0 |
| 2011–2012 | Portland Winterhawks | WHL | 61 | 14 | 21 | 35 | 22 | 22 | 0 | 0 | 0 | 4 |
| 2012–2013 | Portland Winterhawks | WHL | 71 | 46 | 74 | 120 | 43 | 21 | 9 | 19 | 28 | 16 | Ykköstähdistö |
|  | Portland Winterhawks | M-Cup | – | – | – | – | – | 5 | 1 | 9 | 10 | 0 |
| 2013–2014 | Portland Winterhawks | WHL | 63 | 35 | 78 | 113 | 69 | 21 | 7 | 21 | 28 | 38 | Ykköstähdistö |  |  |  |  |  | JMM | 7 | 4 | 1 | 5 | 12 |
| 2014–2015 | Portland Winterhawks | WHL | 54 | 15 | 74 | 89 | 41 | 17 | 10 | 18 | 28 | 20 | Kakkostähdistö |  |  |  |  |  | JMM | 7 | 4 | 7 | 11 | 0 |
| 2015-2016 | Manitoba Moose | AHL | 47 | 9 | 23 | 32 | 26 | – | – | – | – | – |
|  | Winnipeg Jets | NHL | 26 | 2 | 4 | 6 | 10 | – | – | – | – | – |
| 2016–2017 | Winnipeg Jets | NHL | 54 | 1 | 12 | 13 | 12 | – | – | – | – | – |
|  | Manitoba Moose | AHL | 9 | 4 | 1 | 5 | 4 | – | – | – | – | – |
| 2017–2018 | Manitoba Moose | AHL | 52 | 15 | 37 | 52 | 24 | 9 | 1 | 3 | 4 | 8 |
|  | Winnipeg Jets | NHL | 15 | 2 | 0 | 2 | 6 | – | – | – | – | – |
| 2018–2019 | Winnipeg Jets | NHL | 13 | 0 | 2 | 2 | 2 | – | – | – | – | – |
|  | Toronto Maple Leafs | NHL | 5 | 1 | 0 | 1 | 0 | – | – | – | – | – |
| 2019–2020 | Toronto Marlies | AHL | 25 | 10 | 21 | 31 | 10 | – | – | – | – | – |
|  | Toronto Maple Leafs | NHL | 16 | 0 | 3 | 3 | 4 | – | – | – | – | – |
| 2020–2021 | Toronto Marlies | AHL | 14 | 7 | 8 | 15 | 6 | – | – | – | – | – |
|  | Toronto Maple Leafs | NHL | 7 | 0 | 1 | 1 | 4 | – | – | – | – | – |
| 2021–2022 | Abbotsford Canucks | AHL | 37 | 12 | 32 | 44 | 20 | 2 | 0 | 1 | 1 | 2 |
|  | Vancouver Canucks | NHL | 18 | 0 | 2 | 2 | 4 | – | – | – | – | – |
| 2022–2023 | Iowa Wild | AHL | 53 | 23 | 39 | 62 | 50 | 2 | 0 | 1 | 1 | 0 |
|  | Minnesota Wild | NHL | 10 | 1 | 2 | 3 | 2 | – | – | – | – | – |
| 8 kautta | yhteensä | NHL | 164 | 7 | 26 | 33 | 44 | – | – | – | – | – |
| 7 kautta | yhteensä | AHL | 237 | 80 | 161 | 241 | 140 | 13 | 1 | 5 | 6 | 10 |
| 5 kautta | yhteensä | WHL | 252 | 110 | 248 | 358 | 175 | 88 | 26 | 58 | 84 | 78 |

Lähteet
-------

* Nicolas Petan The Internet Hockey Databasessa (englanniksi)
* Nicolas Petan *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Nicolas Petan *Elite Prospects*. Everysport Media Group AB.  (englanniksi)
2. ↑  Nicolas Petan – The Hockey News (englanniksi)
3. 1 2  Nicolas Petan The Internet Hockey Databasessa (englanniksi)
4. ↑  Jets agree to terms with Nic Petan  30.12.2013. Winnipeg Jets. Viitattu 10.2.2015. (englanniksi)
5. ↑  Eliteprospects.com – Portland Winterhawks (englanniksi)
6. ↑  Boxscore – NHL.com *NHL.com*.  8.10.2015. National Hockey League. Viitattu 27.11.2015. (englanniksi)
7. ↑  Jets re-assign Nic Petan to Manitoba Moose  19.11.2015. Winnipeg Jets. Viitattu 27.11.2015. (englanniksi)
8. ↑
9. ↑